1.  นโยบาย และภาพรวมการประกอบธุรกิจ

1.1 วิสัยทัศน์ (VISION) และพันธกิจ (MISSION) ของบริษัทฯ

คณะกรรมการบริษัท ได้มีการกำหนดวิสัยทัศน์ และพันธกิจของบริษัทฯ
เพื่อเป็นเป้าหมายและแนวทางในการดำเนินธุรกิจ ซึ่งมีรายละเอียดดังนี้

วิสัยทัศน์(VISION)

“ เราจะเป็นผู้รับเหมาก่อสร้างครบวงจร

ที่ตอบสนองความพึงพอใจของลูกค้า

ด้วยเทคโนโลยีที่ทันสมัย

และมุ่งมั่นพัฒนาคุณภาพอย่างต่อเนื่อง ”

พันธกิจ (MISSION)

ขยายงานรับเหมาก่อสร้างและงานระบบ ให้เติบโตอย่างต่อเนื่อง ผลงานได้ตามคุณภาพ
ภายใต้งบประมาณ

และเสร็จตามกำหนดเวลาที่สัญญาไว้กับลูกค้า ควบคุมระบบการปฏิบัติงานให้ได้ตามมาตรฐาน

และเกิดการพัฒนาอย่างต่อเนื่องบริหารจัดการระบบภายในบริษัทฯ

ให้มีประสิทธิภาพ พัฒนาความรู้ ความสามารถของบุคลากรอย่างต่อเนื่อง

บริษัทมีเป้าหมายในการดำเนินธุรกิจ ดังนี้ 

1.  มุ่งสู่องค์กรแห่งการเป็นเลิศ โดยมุ่งเน้นให้มีการจัดการบริหารองค์กรที่ดี มีวิสัยทัศน์ที่กว้างไกล
    และการมีความสามารถในการแก้ไขปัญหาต่าง ๆ ได้อย่างรวดเร็วและมีประสิทธิภาพ

1.  บริษัทมุ่งสร้างสรรค์คุณภาพงานก่อสร้างอย่างแข็งแกร่ง มั่นคง และตรงต่อเวลา
    โดยมีวิสัยทัศน์ที่จะก้าวสู่ ความเป็น 1 ใน 5
    ของประเทศด้วยการบริหารการจัดการอย่างมืออาชีพ 

2.  บริษัทมุ่งให้บริการและส่งมอบผลงานที่มีคุณภาพ  โดยนำหลักการบริหารจัดการเข้ามาช่วย
    เช่นระบบมาตรฐาน ISO9001
    ซึ่งทำให้เกิดการพัฒนาระบบการบริหารการจัดการอย่างต่อเนื่อง
    และสามารถตอบสนองความต้องการของลูกค้าได้อย่างรวดเร็ว และ มีประสิทธิภาพ

3.  บริษัทมีการกำหนดกลยุทธ์การดำเนินงานที่ชัดเจน
    เพื่อให้ทุกคนทั่วทั้งองค์กรสามารถเข้าใจร่วมกัน
    ดำเนินงานสอดคล้องไปในทิศทางเดียวกันและร่วมกันปฏิบัติให้ได้ตามเป้าหมายที่ตั้งไว้

4.  บริษัทให้ความสำคัญถึงความปลอดภัย และความรับผิดชอบต่อสังคมและผู้ที่เกี่ยวข้อง
    โดยตระหนักถึงการจัดการด้านปลอดภัยในการก่อสร้างให้มีความปลอดภัยอย่างสูงสุด
     และในส่วนความรับผิดชอบต่อสภาพแวดล้อมและสังคมนั้น
    ทางบริษัทจะรักษาสภาพแวดล้อมในบริเวณที่มีการก่อสร้าง
    ไม่ก่อให้เกิดสิ่งรบกวนและมลพิษต่อสังคมและชุมชนข้างเคียง

5.  บริษัทได้ให้ความสำคัญกับบุคลากรของบริษัท
    เสริมสร้างและพัฒนาศักยภาพของบุคลากรให้มีความรู้ความสามารถอยู่ตลอดเวลา 
    โดยเน้นทั้งการอบรมจากภายนอกและการอบรมภายใน (In House) ที่มีประสิทธิภาพ
    โดยมุ่งเน้นการจัดการการพัฒนาในด้านทักษะเฉพาะทางเพื่อเตรียมพร้อมกับการแข่งขันในอนาคต

6.  บริษัทมีความพยายามที่จะดำเนินการบริหารจัดการให้บริษัทมีคุณภาพและเป็นไปตามมาตรฐานสากล
    มีการบริหารงานโปร่งใส ภายใต้การกำกับดูแลที่ดีตามหลักธรรมาภิบาล 

1.2 การเปลี่ยนแปลงและพัฒนาการที่สำคัญ

บริษัทมีการเปลี่ยนแปลงการจัดการโครงสร้างการถือหุ้นโครงสร้างเงินทุนอย่างมีนัยสำคัญรอบ3ปีที่ผ่านมา
ดังนี้

ปี 2554 การเปลี่ยนแปลงและพัฒนาการที่สำคัญ

มกราคม -
ที่ประชุมคณะกรรมการบริษัทมีมติอนุมัติเปลี่ยนแปลงกรรมการผู้มีอำนาจกระทำการแทนบริษัท เป็นดังนี้

  กำหนดชื่อและจำนวนกรรมการกระทำการแทนบริษัท

  นายศิริพงศ์ ว่องวุฒิพรชัย หรือ นายสมภพ พรหมพนาพิทักษ์ ลงลายมือชื่อร่วมกับ นายชนะชัย
  ลีนะบรรจง หรือ นายไพบูลย์ ทองระอา หรือ นายเชิดศักดิ์ วิทูราภรณ์
  รวมเป็นสองคนและประทับตราสำคัญบริษัท

เมษายน - ที่ประชุมคณะกรรมการบริษัท มีมติอนุมัติให้บริษัทลงทุนในหุ้นสามัญเพิ่มทุนของบริษัท
เอ็ม.วัน. พร็อพเพอร์ตี้ จำกัด คิดเป็นสัดส่วนร้อยละ 10
โดยมีวัตถุประสงค์เพื่อเป็นการลงทุนในอสังหาริมทรัพย์

-   ที่ประชุมสามัญผู้ถือหุ้นประจำปี 2554 มีมติสำคัญ ดังนี้

-   แก้ไขเพิ่มเติมหนังสือบริคณห์สนธิ เรื่อง วัตถุประสงค์ของบริษัท จากเดิม 53 ข้อ เป็น 61 ข้อ

-   แก้ไขปรับปรุงข้อบังคับของบริษัท 2 ข้อ

สิงหาคม - ที่ประชุมคณะกรรมการบริษัท มีมติอนุมัติจำหน่ายหุ้นที่ซื้อคืน
โดยกำหนดระยะเวลาในการจำหน่ายหุ้น ที่ซื้อคืน ตั้งแต่วันที่ 25 สิงหาคม 2554 ถึงวันที่ 6 มีนาคม
2555

กันยายน - เปลี่ยนแปลงทุนชำระแล้วจาก 586,319,361 บาท เป็น 586,538,043 บาท
เนื่องจากการใช้สิทธิตาม

ใบสำคัญแสดงสิทธิ EMC-W2 จำนวน 218,682 หน่วย มูลค่าที่ตราไว้หุ้นละ 1 บาท

ใบสำคัญแสดงสิทธิ ครั้งที่ 2 (EMC-W2)

  กำหนดวันที่ 25 สิงหาคม 2552 เป็นวันใช้สิทธิตามใบสำคัญแสดงสิทธิในการซื้อหุ้นสามัญของบริษัท
  EMC- W2 ครั้งแรก และสามารถใช้สิทธิในครั้งต่อไปได้ทุกวันทำการสุดท้ายของเดือนมีนาคม
  มิถุนายน กันยายน และธันวาคมของทุกปี และกำหนดวันที่ 24 สิงหาคม 2554
  เป็นวันใช้สิทธิครั้งสุดท้าย

ณ 31 ธันวาคม 2553 ใบสำคัญแสดงสิทธิที่ยังไม่ได้ใช้สิทธิ มีจำนวน 137,826,289 หน่วย

ณ 24 สิงหาคม 2554 ซึ่งเป็นวันใช้สิทธิครั้งสุดท้าย ได้มีผู้มาใช้สิทธิจำนวน 218,682 หน่วย
คงเหลือใบสำคัญ แสดงสิทธิที่ยังไม่ได้ใช้สิทธิจำนวน 137,607,607 หน่วย

ปี 2555 การเปลี่ยนแปลงและพัฒนาการที่สำคัญ

มกราคม - นายบุญชัย สุรพักตร์ภิญโญ มีหนังสือขอลาออกจากตำแหน่งกรรมการบริษัท,
กรรมการบริหาร, รองกรรมการผู้จัดการอาวุโส สายงานจัดซื้อ มีผลตั้งแต่วันที่ 1 มกราคม 2555
เป็นต้นไป

พฤษภาคม - นายเชิดศักดิ์ วิทูราภรณ์ซึ่งดำรงตำแหน่งกรรมการบริษัท และกรรมการผู้จัดการใหญ่
ได้ทำหนังสือ ขอลาออกจากตำแหน่งกรรมการผู้จัดการใหญ่ มีผลตั้งแต่วันที่ 8 พฤษภาคม 2555
เป็นต้นไป

-   นายสมภพ พรหมพนาพิทักษ์มีหนังสือขอลาออกจากตำแหน่งกรรมการบริษัท,
    รองกรรมการผู้จัดการ อาวุโสสายบัญชีการเงิน และเลขานุการบริษัท มีผลตั้งแต่วันที่ 8
    พฤษภาคม 2555 เป็นต้นไป

สิงหาคม - แต่งตั้งนายกฤษณะ สง่าแสง และ นายชโลธร ลีลามะลิ
เข้าเป็นกรรมการแทนตำแหน่งกรรมการ ที่ว่างลง มีผลตั้งแต่วันที่ 14 สิงหาคม 2555 เป็นต้นไป

กันยายน - เปลี่ยนแปลงทุนชำระแล้วจาก 586,538,043 บาท เป็น 586,538,199 บาท
เนื่องจากการใช้สิทธิตาม ใบสำคัญแสดงสิทธิ EMC-W3 จำนวน 156 หน่วย มูลค่าที่ตราไว้หุ้นละ 1
บาท

ตุลาคม - เปลี่ยนแปลงกรรมการผู้มีอำนาจลงนามผูกพัน เป็นดังนี้

  นายชนะชัย ลีนะบรรจง หรือนายไพบูลย์ ทองระอา หรือนายศิริพงศ์ ว่องวุฒิพรชัย
  หรือนายชโลธร ลีลามะลิ กรรมการสองในสี่คนนี้
  ลงลายมือชื่อร่วมกันและประทับตราสำคัญของบริษัท

พฤศจิกายน - แต่งตั้งนายปัณณ์ณธีร์ ศรีว่องไทย กรรมการอิสระเข้าเป็นกรรมการตรวจสอบอีก 1
ตำแหน่ง

ปี 2556 การเปลี่ยนแปลงและพัฒนาการที่สำคัญ

กุมภาพันธ์ - ที่ประชุมวิสามัญผู้ถือหุ้น ครั้งที่ 1/2556 มีมติแก้ไขทุนจดทะเบียนจากเดิม
879,807,064 บาท เป็น

1,542,290,525 บาท โดยการออกหุ้นสามัญใหม่จำนวน 662,483,461 หุ้น มูลค่าหุ้นที่ตราไว้
หุ้นละ 1 บาท

เมษายน - ที่ประชุมสามัญผู้ถือหุ้นประจำปี 2556 มีมติแก้ไขทุนจดทะเบียนจากเดิม
1,542,290,525 บาท เป็น 1,659,598,165 บาท โดยการออกหุ้นสามัญใหม่จำนวน
117,307,640 หุ้น มูลค่าที่ตราไว้หุ้นละ 1 บาท

ตุลาคม - ร่วมทุนจัดตั้งบริษัทใหม่ ดังนี้

  ที่ประชุมกรรมการบริษัทได้พิจารณาอนุมัติการร่วมทุนกับบริษัท ซันเค่น เซ็ตสุบิ เคียวโก จำกัด
  จากประเทศญี่ปุ่น เพื่อร่วมกันจัดตั้ง บริษัท ซันเค่น - อีเอ็มซี จำกัด
  เพื่อทำการรุกตลาดธุรกิจก่อสร้าง ของงานระบบวิศวกรรม โดยมุ่งเน้นที่งาน Heating
  Ventilation และ Air Conditioning (HVAC) โดยจะเน้นที่กลุ่มลูกค้าญี่ปุ่น
  ทั้งในประเทศไทยและต่างประเทศ

1.3 การประกอบธุรกิจของบริษัทย่อยและบริษัทร่วม

บริษัท บีอาร์ ก่อสร้าง จำกัด (BR) ดำเนินธุรกิจทางด้านการขอรับสัมปทานจากส่วนราชการ
และรัฐวิสาหกิจ ในการประกอบกิจการรับเหมาก่อสร้าง และรับงานโยธาทุกชนิด

บริษัท ซันเค่น – อีเอ็มซี จำกัด (SANKEN – EMC) ดำเนินธุรกิจ รับเหมา
ก่อสร้างงานวิศวกรรมงานระบบ ทั้งนี้ ในส่วนของอาคารทั่วไป และโรงงานอุตสาหกรรม

โครงสร้างการถือหุ้น

2. ลักษณะการประกอบธุรกิจ

ประวัติความเป็นมา

บริษัท อีเอ็มซี จำกัด (มหาชน) (“บริษัทฯ”) เดิมใช้ชื่อว่าห้างหุ้นส่วนจำกัด อี เอ็ม ซี
เอ็นจิเนียริ่ง ก่อตั้งขึ้นเมื่อวันที่ 4 เมษายน 2522
ต่อมาได้มีการขยายกิจการและจดทะเบียนจัดตั้งบริษัท อีเอ็มซี จำกัด เมื่อวันที่ 1 มีนาคม 2531
มีทุน จดทะเบียนเริ่มจัดตั้ง 2,000,000 บาท
โดยมีวัตถุประสงค์ในการจัดตั้งเพื่อประกอบธุรกิจทางด้านการให้บริการรับเหมาก่อสร้าง
และรับจ้างติดตั้งงานระบบไฟฟ้าและประปา

บริษัทได้แปรสภาพเป็นบริษัทมหาชนจำกัด ในชื่อ บริษัท อีเอ็มซี จำกัด (มหาชน) เมื่อวันที่ 9
มิถุนายน 2538 และเป็นหลักทรัพย์จดทะเบียนในตลาดหลักทรัพย์แห่งประเทศไทยเมื่อวันที่ 15
พฤษภาคม 2539 ในหมวดธุรกิจพัฒนาอสังหาริมทรัพย์

ปัจจุบันบริษัท ได้มีทุนจดทะเบียน 1,659,598,165 บาท และรับชำระแล้ว 1,173,101,298 บาท

  โครงสร้างรายได้ของบริษัท

โครงสร้างรายได้ของบริษัท อีเอ็มซี จำกัด (มหาชน) รอบระยะเวลา 3 ปี
แสดงรายละเอียดได้ดังนี้

  -------------------------- ------------- --------- ---------- -------- ---------- --------
  รายการ                     งบการเงินรวม                                            

                             2556                    2555                2554       

                             ล้านบาท        %         ล้านบาท     %        ล้านบาท     %

  รายได้                                                                             

  รายได้จากการรับเหมาก่อสร้าง    1,596.23      96.83     3,925.53   98.32    3,472.91   99.95

  รายได้อื่น                                                                           

  ดอกเบี้ยรับ                   6.92          0.42      13.24      0.33     6.67       0.19

  อื่น ๆ                       45.42         2.75      53.80      1.35     30.16      0.85

  รวมรายได้                   1,648.57      100.00    3,992.57   100.00   3,509.74   100.00

  อัตราการเพิ่ม (ลด) รายได้                    (41.29)              13.76               49.75
  -------------------------- ------------- --------- ---------- -------- ---------- --------

  -------------------------- -------------------- --------- ---------- -------- ---------- --------
  รายการ                     งบการเงินเฉพาะกิจการ                                            

                             2556                           2555                2554       

                             ล้านบาท               %         ล้านบาท     %        ล้านบาท     %

  รายได้                                                                                    

  รายได้จากการรับเหมาก่อสร้าง    1,640.16             96.79     3,706.84   97.61    2,884.23   95.68

  รายได้อื่น                                                                                  

  ดอกเบี้ยรับ                   9.13                 0.54      14.42      0.38     6.81       0.22

  อื่น ๆ                       45.30                2.67      76.18      2.01     123.47     4.10

  รวมรายได้                   1,694.59             100.00    3,797.44   100.00   3,014.51   100.00

  อัตราการเพิ่ม (ลด) รายได้                           (44.62)              25.97               41.27
  -------------------------- -------------------- --------- ---------- -------- ---------- --------

ภาพรวมธุรกิจ

การประกอบธุรกิจของบริษัท

บริษัท อีเอ็มซี จำกัด (มหาชน)
ดำเนินธุรกิจทางด้านวิศวกรรมงานก่อสร้างและการวางระบบไฟฟ้าเครื่องกล ในแขนงต่าง ๆ
ที่ครบวงจร โดยแบ่งสายงานเป็น 2 สายหลัก คือ งานด้านวิศวกรรมก่อสร้างทั่วไป
และงานด้านวิศวกรรมระบบไฟฟ้าและเครื่องกล
โดยมีลักษณะงานในการก่อสร้างสิ่งปลูกสร้างในรูปแบบต่างๆ ได้แก่ งานก่อสร้างอาคารพาณิชย์
อาคารที่อยู่อาศัย สถาบันการศึกษา งานก่อสร้างโรงงานอุตสาหกรรม งานก่อสร้างวิศวกรรมโยธา
เป็นต้น ซึ่งบริษัทให้บริการตั้งแต่งานสถาปัตยกรรม จนถึงการก่อสร้างอาคารจนเสร็จสมบูรณ์
สำหรับงานวิศวกรรมไฟฟ้าและเครื่องกล ของบริษัท ประกอบด้วยการออกแบบและติดตั้งระบบไฟฟ้า
การสื่อสารโทรคมนาคม ระบบประปาสุขาภิบาลและระบบป้องกันไฟ
ระบบปรับอากาศและระบายอากาศ
โดยลูกค้าของบริษัทประกอบด้วยลูกค้าจากทั้งภาครัฐบาลและเอกชน

การประกอบธุรกิจของบริษัท แบ่งออกเป็น 2 สายงานหลัก ดังนี้

1. งานด้านวิศวกรรมก่อสร้างทั่วไป

1.1 การรับเหมาก่อสร้างอาคารสูงทั่วไป รวมทั้งอาคารพาณิชย์ อาคารที่พักอาศัย สถาบันการศึกษา
โรงงานอุตสาหกรรม โรงพยาบาล อาคารของธุรกิจค้าปลีก เป็นต้น

1.2 การรับเหมาก่อสร้างงานโยธา เป็นงานก่อสร้างของภาคราชการ เช่น งานก่อสร้างเขื่อน
งานก่อสร้างคลองส่งน้ำ งานป้องกันดินพัง งานถนน เป็นต้น

2. งานด้านวิศวกรรมระบบไฟฟ้าและเครื่องกล

เป็นการให้บริการติดตั้งระบบสาธารณูปโภคต่างๆ ประกอบด้วยการออกแบบ และติดตั้งระบบไฟฟ้า
ระบบประปา ระบบสุขาภิบาล รวมถึงระบบป้องกันอัคคีภัยและดับเพลิง
ระบบปรับอากาศและระบายอากาศ สำหรับอาคารสูงทั่วไป เช่น โรงแรม โรงพยาบาล
คอนโดมิเนียมที่พักอาศัย สำนักงาน ห้างสรรพสินค้า โรงงานอุตสาหกรรม เป็นต้น

กลยุทธ์หลักในการก่อสร้าง

-   บริษัทมีนโยบายจัดตั้งคณะกรรมการในการคัดสรร ชื่อเสียง คุณภาพ
    และความสามารถทางการเงินของเจ้าของโครงการที่เป็นเอกชน ก่อนการเข้าร่วมการประมูล
    เพื่อลดความเสี่ยงจากการดำเนินการ

-   กระจายการรับงานเข้าสู่ภาคราชการมากขึ้น เพื่อลดปัจจัยเสี่ยงในการชำระเงิน
    เนื่องจากก่อสร้างภาครัฐ
    ยังสามารถขยายตัวได้ค่อนข้างดีและจะเป็นปัจจัยหนุนต่อธุรกิจก่อสร้างโดยรวม

-   ลดการรับงานในโครงการที่เป็นโรงแรมหรือคอนโดมิเนียม
    ในขณะที่จะขยายธุรกิจรับเหมาในกลุ่ม Convenience Store, Modern Trade อาทิ
    Lotus, Index Living Mall ตึกที่สูงไม่เกิน 8 ชั้น และเซอร์วิสอพาร์ตเมนท์
    พร้อมทั้งรับงาน Renovation มากขึ้น

-   ปรับเปลี่ยนโครงสร้างองค์กรเพื่อเพิ่มประสิทธิภาพในการบริหารให้ดีขึ้น
    โดยแบ่งสายการบริหารให้ชัดเจน ทั้งฝ่ายโครงสร้าง และระบบ
    โดยมีตัวแทนผู้บริหารทั้งสองฝ่าย อยู่ในคณะกรรมการบริหาร เพื่อทราบถึงนโยบาย
    การแก้ไขปัญหา และการปรับปรุงประสิทธิภาพในการทำงาน

-   การจัดให้มีระบบ Incentive  เพื่อสร้างแรงจูงใจให้กับพนักงาน 
    และนำไปสู่การปฏิบัติงานที่มีประสิทธิภาพ มากยิ่งขึ้น

2.1 ลักษณะธุรกิจ

ลักษณะธุรกิจของบริษัทสามารถแบ่งออกเป็น 2 สายงานหลักได้แก่ งานด้านวิศวกรรมก่อสร้างทั่วไป
และงานด้านวิศวกรรมระบบไฟฟ้าและเครื่องกล โดยมีรายละเอียดของการให้บริการแต่ละสายงาน
ดังนี้

1.  งานด้านวิศวกรรมก่อสร้างทั่วไป (General Construction)

  เป็นการให้บริการด้านรับเหมาก่อสร้างอาคารสูงทั่วไป, งานก่อสร้างโรงงานอุตสาหกรรม
  ซึ่งมีรายละเอียดดังนี้

  ก) งานรับเหมาก่อสร้างอาคาร (Building Construction)

เป็นการดำเนินการก่อสร้างอาคารครบวงจร โดยบริการของบริษัทครอบคลุมตั้งแต่ การออกแบบ
จนถึงการก่อสร้าง บริษัทมีประสบการณ์ในการก่อสร้างทั้งอาคารพาณิชย์ ศูนย์กีฬา สถาบันการศึกษา
อาคารที่อยู่อาศัย โรงพยาบาล อาคารของธุรกิจค้าปลีก
รวมถึงสิ่งอำนวยความสะดวกในโรงงานอุตสาหกรรม และโครงการบ้านที่อยู่อาศัย

  ข) ก่อสร้างโรงงานอุตสาหกรรม (Industrial Construction)

เป็นการก่อสร้างโรงงานอุตสาหกรรมในลักษณะของงานรับเหมาเบ็ดเสร็จ (Turn-key
projects) โดยบริษัทให้บริการตั้งแต่การทำงานออกแบบ การก่อสร้าง
รวมไปถึงการวางระบบต่างๆ ที่จำเป็นต่อการใช้งานในโรงงาน เช่น ระบบสุขาภิบาล ระบบไฟฟ้า
ซึ่งบริษัทมีประสบการณ์ในการดำเนินการก่อสร้างโรงงานอาหาร โรงงานปิโตรเคมี
โรงงานโพลีเอสเตอร์ และอื่นๆ เป็นต้น

  ค) งานก่อสร้างงานโยธา (Civil Construction )

เป็นการก่อสร้างงานวิศวกรรมโยธาที่เป็นงานราชการ เช่น งานก่อสร้างเขื่อน
งานก่อสร้างคลองส่งน้ำ งานป้องกันดินพัง งานถนน เป็นต้น

2. งานด้านวิศวกรรมระบบไฟฟ้าและเครื่องกล (Electrical & Mechanical Engineering)

เป็นการให้บริการติดตั้งระบบสาธารณูปโภคต่างๆ ประกอบด้วยการออกแบบ และติดตั้งระบบไฟฟ้า
ระบบประปา ระบบสุขาภิบาล รวมถึงระบบป้องกันอัคคีภัยและดับเพลิง
ระบบปรับอากาศและระบายอากาศ สำหรับอาคารประเภทต่างๆ เช่น โรงแรม โรงพยาบาล
คอนโดมิเนียมที่พักอาศัย สำนักงาน ห้างสรรพสินค้า โรงงานอุตสาหกรรม เป็นต้น ก)
ระบบงานไฟฟ้า (Electrical System)

บริษัทมีศักยภาพในการให้บริการติดตั้งระบบงานไฟฟ้าที่หลากหลาย ครบวงจร และครอบคลุม
ความต้องการของลูกค้า ซึ่งการให้บริการในระบบงานไฟฟ้าประกอบด้วย

-   การติดตั้งระบบไฟฟ้า

-   การติดตั้งระบบการเตือนและระบบการป้องกันอัคคีภัย (Fire alarm system)

-   การติดตั้งระบบเสียง

-   การติดตั้งระบบการสื่อสารและโทรคมนาคม

-   การติดตั้งระบบสายสัญญาณต่างๆ (MATV)

-   การติดตั้งระบบการรักษาความปลอดภัย (CCTV)

-   การติดตั้งระบบการป้องกันฟ้าผ่าและสายล่อฟ้า (Lighting Protection)

-   การติดตั้งระบบอาคารอัจฉริยะ หรือระบบการควบคุมการทำงานโดยอัตโนมัติ (BAS :
    Building Automation System) เช่น การควบคุมอุณหภูมิ แสงสว่าง ฯลฯ

    ข) ระบบประปาและระบบสุขาภิบาล (Plumbing and Sanitary System)

    การให้บริการติดตั้งระบบประปาและระบบสุขาภิบาลของบริษัทครอบคลุมถึงงานออกแบบและติดตั้งระบบบำบัดน้ำเสียในอาคารที่อยู่อาศัย
    สำนักงาน และโรงงานอุตสาหกรรม
    ซึ่งการให้บริการในระบบงานประปาและระบบสุขาภิบาลประกอบด้วย

-   การติดตั้งระบบทำน้ำร้อน น้ำเย็นและน้ำดื่ม

-   การติดตั้งระบบดับเพลิง

-   การติดตั้งระบบระบายน้ำทิ้ง

-   การติดตั้งระบบบำบัดน้ำเสีย

-   การติดตั้งระบบรางน้ำฝน

-   การติดตั้งระบบสุขาภิบาล

    ค) ระบบปรับอากาศและระบายอากาศ (Air Conditioning and Ventilation
    System)

    การให้บริการในระบบปรับอากาศและระบายอากาศ ประกอบด้วย

-   การติดตั้งระบบทำความเย็นภายในอาคารและโรงงาน

-   การติดตั้งระบบเครื่องปรับอากาศ

-   การติดตั้งระบบการกระจายอากาศของเครื่องปรับอากาศ

-   การติดตั้งระบบเดินท่อแอร์ขนาดใหญ่

-   การติดตั้งระบบควบคุมอุณหภูมิ

-   การติดตั้งระบบดักควันและระบบกรองอากาศ

โครงการที่เริ่มสัญญาและก่อสร้างในปี 2556

+------------------------+----------+--------------+--------+--------+
| ชื่อโครงการ              | ที่ต       | ลักษณะงาน     | มูลค่าโ  | ควา    |
|                        | ั้งโครงการ |              | ครงการ | มคืบหน้า |
|                        |          |              |        |        |
|                        |          |              | (ล     | (%)    |
|                        |          |              | ้านบาท) |        |
+------------------------+----------+--------------+--------+--------+
| โรงงานนิปปอน แพ็ค        | ถ.       | รื้อถอน        | 0.70   | 100.0  |
|                        | เพชรเกษม |              |        |        |
+------------------------+----------+--------------+--------+--------+
| บลูร็อค หัวหิน             | จ.ประ    | Civil,       | 436.5  | 14.9   |
|                        | จวบคีรีขันธ์ | A            |        |        |
|                        |          | rchitecture, |        |        |
|                        |          | M&E          |        |        |
+------------------------+----------+--------------+--------+--------+
| เทสโก้ โลตัส บัวใหญ่       | จ.น      | Civil,       | 79.7   | 100.0  |
|                        | ครราชสีมา | Architecture |        |        |
+------------------------+----------+--------------+--------+--------+
| อาคารจอดรถยนต์          | ถ.       | Civil        | 65.3   | 69.7   |
| แอร์พอร์ตลิ้งค์สแควร์        | รามคำแหง |              |        |        |
+------------------------+----------+--------------+--------+--------+
| คีรีมายา อัตตา เดอะ คอนโด | จ.น      | Civil, M&E,  | 510.0  | 4.4    |
|                        | ครราชสีมา | Architecture |        |        |
+------------------------+----------+--------------+--------+--------+
| ดีซิโอ งามวงศ์วาน         | ถ.ง      | Civil, M&E,  | 456.1  | 1.6    |
|                        | ามวงศ์วาน | Architecture |        |        |
+------------------------+----------+--------------+--------+--------+
|                        |          |              | 1      |        |
|                        |          |              | ,548.3 |        |
+------------------------+----------+--------------+--------+--------+

-   Civil – งานโครงสร้าง

-   M&E – งานระบบ

-   Architecture – งานสถาปัตยกรรม

2.2 การตลาดและภาวะการแข่งขัน

2.2.1 กลยุทธ์ในการแข่งขัน

กลยุทธ์การตลาดและการแข่งขัน

เพื่อให้บรรลุถึงวัตถุประสงค์ทางธรุกิจ บริษัทฯ จึงวางกลยุทธ์ทางการตลาดและการแข่งขันไว้ ดังนี้

  1. บริษัทรับเหมาก่อสร้างครบวงจร

บริษัทฯ ได้รับงานก่อสร้างหลากหลายรูปแบบ ประกอบด้วยงานอาคารสูง อาคารสำนักงาน
อาคารโรงงานต่าง ๆ ส่งผลให้บริษัทเป็นแหล่งรวมผู้บริหารและวิศวกรผู้เชี่ยวชาญ
ซึ่งมีศักยภาพในการผลักดันงานของบริษัทฯ และการพัฒนาประสิทธิภาพของงาน
เริ่มที่จะสามารถประหยัดต้นทุนและลดค่าใช้จ่ายได้ตามนโยบายที่วางไว้
จากประสบการณ์ด้านการก่อสร้างครบวงจร บริษัทฯ
จึงมีความพร้อมในการเข้าประมูลงานขนาดใหญ่หรืองานรับเหมาแบบเบ็ดเสร็จ (Turnkey)
นอกจากนี้บริษัทฯ ยังมีนโยบายในการขยายงานก่อสร้างในรูปแบบต่าง ๆ เช่น
ศูนย์การค้าขนาดเล็กในรูปแบบของ Community Mall รวมทั้งกลุ่มโรงงาน
จากเดิมที่เป็นอาคารสูงทั้งในรูปแบบของคอนโดมิเนียมและโรงแรม
เพื่อลดความเสี่ยงในการดำเนินงาน

  2. บริษัทรับเหมางานระบบชั้นนำของประเทศ

บริษัท อีเอ็มซี จำกัด (มหาชน) เป็นบริษัทรับเหมาก่อสร้างงานระบบวิศวกรรมไฟฟ้า เครื่องกล
และสุขาภิบาลครบวงจร มีประสบการณ์และผลงานทางด้านงานระบบเป็นที่ยอมรับในระดับประเทศ
โดยเน้นการทำงานที่มีประสิทธิภาพมีคุณภาพและส่งมอบได้ตรงตามกำหนด
ภายใต้ระบบบริหารคุณภาพมาตรฐาน ISO 9001:2008
ที่ได้นำมาใช้ปรับปรุงและพัฒนาระบบงานเดิม

นอกจากนี้ บริษัทฯ ยังได้พัฒนาระบบการควบคุมต้นทุนทางด้านบัญชี
เพื่อให้สามารถติดตามสถานะของต้นทุนได้ตลอดเวลา มีการพัฒนาบุคลากรอย่างต่อเนื่อง
จัดผลตอบแทนพิเศษให้กับทีมงานตามผลงาน ภายใต้แนวคิดการบริหารงานแบบธรรมาภิบาล
บริษัทฯได้กำหนดกลยุทธ์ในการบริหารเพื่อลดต้นทุนและเพิ่มประสิทธิภาพเป็นนโยบายสำคัญในการทำงาน

  3. ขยายกลุ่มเป้าหมายสู่งานภาครัฐ

เพื่อรองรับนโยบายการกระตุ้นเศรษฐกิจของรัฐบาล
ทางบริษัทได้จัดตั้งคณะทำงานเพื่อขยายงานก่อสร้างจากภาคเอกชนไปสู่ภาครัฐมากขึ้น
ทั้งนี้การขยายตลาดสู่ภาครัฐยังช่วยลดความเสี่ยงในการดำเนินงานจากเดิมที่เป็นงานภาคเอกชนเป็นหลัก
รวมทั้งงานในภาครัฐจะได้รับการสนับสนุนด้านเงินทุนหมุนเวียนจากสถาบันการเงินเป็นอย่างดี

  4. นโยบายคุณภาพ ประสิทธิภาพ ตรงตามเวลา และความปลอดภัยในการทำงาน

นโยบายหลักในการดำเนินงานของบริษัทฯ มุ่งเน้นการดำเนินงานเพื่อให้ได้ผลงานที่มีคุณภาพ
การปฏิบัติงานของพนักงานเป็นไปอย่างปลอดภัย มีประสิทธิภาพ และแล้วเสร็จทันตามกำหนด
ตามมาตรฐานระบบบริหารคุณภาพ ISO 9001:2008 นอกจากนี้บริษัทฯ
ยังมีระบบตรวจสอบภายในที่ดี
มีการพัฒนาระบบคอมพิวเตอร์และโปรแกรมสำเร็จรูปเพื่อใช้ตรวจสอบสถานะของงานก่อสร้างได้ทุกเวลา
ซึ่งจะทำให้ผู้บริหารระดับสูงได้รับข้อมูลที่แม่นยำชัดเจน และสามารถตัดสินใจได้ทันต่อเหตุการณ์

5. พันธมิตรทางการค้า

พันธมิตรทางการค้าเป็นปัจจัยสำคัญในการแข่งขันกับบริษัทรับเหมาก่อสร้างทั้งในประเทศ
และต่างประเทศ นอกจากจะสร้างพันธมิตรเพื่อรับงานภายในประเทศแล้ว บริษัทฯ
ได้เริ่มขยายงานด้านวิศวกรรมระบบไปยังต่างประเทศแล้ว

  6. การได้รับความเชื่อถือและไว้วางใจจากลูกค้า

จากผลงานที่มีคุณภาพตลอดระยะเวลาที่ผ่านมา บริษัทฯ ได้รับความเชื่อถือและไว้วางใจจากลูกค้า
ให้การยอมรับและเชิญเข้าร่วมการประมูลงานใหม่ๆอย่างต่อเนื่องทั้งจากลูกค้ารายเดิม
ลูกค้าใหม่ที่ได้รับการแนะนำจากลูกค้ารายเดิม และลูกค้ารายใหม่ที่ได้เห็นผลงานของบริษัทฯ

  7. ทีมงานบริหารที่มีประสบการณ์สูง

นอกเหนือจากความสามารถด้านการบริหารแล้ว ทีมงานบริหารของบริษัทฯ
ได้สั่งสมความรู้และประสบการณ์การทำงานด้านวิศวกรรมมาเป็นระยะเวลายาวนาน
และพัฒนาระบบการบริหารงานอย่างต่อเนื่องเพื่อส่งเสริมประสิทธิภาพของงาน ลดต้นทุน
ได้ผลงานที่มีคุณภาพและรวดเร็ว

8. นโยบายการกำหนดราคาของบริษัท

บริษัทฯ มีนโยบายในการกำหนดราคาอิงกับราคาตลาด โดยการคำนวณราคาต้นทุนของวัตถุดิบ
ค่าจ้างแรงงาน ค่าใช้จ่ายในการผลิต และกำไรขั้นต้น บนพื้นฐานของเหตุผล
และความยุติธรรมต่อผู้บริโภค

ลักษณะกลุ่มลูกค้าเป้าหมาย

กลุ่มลูกค้าเป้าหมายของบริษัทฯ สามารถแบ่งได้เป็น 2 กลุ่ม คือ
กลุ่มลูกค้าที่เป็นหน่วยงานของภาครัฐบาลและรัฐวิสาหกิจ และกลุ่มลูกค้าภาคเอกชน
โดยปกติการกำหนดสัดส่วนรายได้ที่แน่นอนระหว่างลูกค้า 2 กลุ่มนี้ทำได้ค่อนข้างยาก
เนื่องจากรูปแบบของธุรกิจประเภทนี้จะมีลักษณะงานเป็นรายโครงการ
มีการเปิดประมูลงานในช่วงเวลา ที่ไม่แน่นอน กล่าวคือ ประเภทของลูกค้าของบริษัทฯ ณ
ขณะใดขณะหนึ่งจะขึ้นอยู่กับรูปแบบงานในแต่ละโครงการและช่วงเวลาที่เปิดประมูล

การจำหน่ายและช่องทางการจัดจำหน่าย

ธุรกิจรับเหมาก่อสร้างเป็นธุรกิจที่ผู้ประกอบการจะต้องเข้าถึงลูกค้าโดยตรงเป็นส่วนใหญ่ บริษัทฯ
จึงได้เพิ่มขีดความสามารถของแผนกพัฒนาธุรกิจ (Business Development : BD)
เพื่อติดตามข่าวสารในการเปิดประมูลงานของทั้งภาครัฐและภาคเอกชน โดยที่บริษัทฯ
สามารถรับงานภาคเอกชนได้อย่างไม่มีข้อจำกัดในเรื่องของมูลค่าโครงการ ขณะที่โครงการ
ของภาครัฐนั้น จะมีข้อกำหนดในการเข้าประมูลงานที่เข้มงวดกว่าภาคเอกชน
โดยเฉพาะการกำหนดผลงานอ้างอิงที่เคยทำกับภาครัฐ บริษัทฯ
จึงมีนโยบายสะสมผลงานเพื่อใช้สำหรับประมูลงานภาคราชการ
ขณะเดียวกันเพื่อรักษาช่องทางการจัดจำหน่ายงานภาคเอกชน
บริษัทฯมีนโยบายรักษาความสัมพันธ์อันดีระหว่าง เจ้าของโครงการ โดยมีการประเมินผล
เป็นระยะๆ เพื่อรักษาฐานลูกค้าเก่าไว้ให้เหนียวแน่น
และเพิ่มลูกค้าใหม่ด้วยการรักษาคุณภาพของงาน และสร้างผลงานที่ดี

2.2.2 ภาวะอุตสาหกรรมและการแข่งขัน

  ภาวะและแนวโน้มของอุตสาหกรรม

ภาวะของธุรกิจรับเหมาก่อสร้างโดยทั่วไปจะเปลี่ยนแปลงเคลื่อนไหวไปในทิศทางเดียวกันกับการขยายตัวของภาคอุตสาหกรรมการก่อสร้างภายในประเทศ
ขณะที่ภาคอุตสาหกรรมการก่อสร้างจะเปลี่ยนแปลงเคลื่อนไหวไปในทิศทางเดียวกับอัตราการเจริญเติบโตของผลิตภัณฑ์มวลรวมประชาชาติ
(Gross Domestic Products: GDP)
หากพิจารณาตามประเภทของการลงทุนจะพบว่าการลงทุนในอุตสาหกรรมการก่อสร้างภาครัฐและภาคเอกชนโดยทั่วไปจะมีการเปลี่ยนแปลงไปในทิศทางที่ตรงกันข้าม
กล่าวคือ ในขณะที่ระบบเศรษฐกิจอยู่ในช่วงขยายตัว
การลงทุนในภาคการก่อสร้างของภาคเอกชนจะมีปริมาณสูง
ในขณะที่ภาครัฐจะลดการลงทุนในภาคการก่อสร้างลงเพื่อชะลอความร้อนแรงของระบบเศรษฐกิจและควบคุมระดับราคา
(เงินเฟ้อ)
ไม่ให้อยู่ในระดับที่สูงจนเป็นอันตรายต่อเสถียรภาพของระบบเศรษฐกิจของประเทศโดยรวม
ในทางตรงข้าม เมื่อระบบเศรษฐกิจอยู่ในช่วงชะลอตัวหรืออยู่ในภาวะถดถอย
การลงทุนในภาคการก่อสร้างของภาคเอกชนจะมีปริมาณลดต่ำลง
ทางภาครัฐจึงต้องเข้ามากระตุ้นระบบเศรษฐกิจผ่านการลงทุน ในภาคอุตสาหกรรมการก่อสร้าง

มูลค่าของอุตสาหกรรมการก่อสร้างมาจากการลงทุนของภาครัฐประมาณร้อยละ 60-70 ของมูลค่า
การก่อสร้างรวมทั้งหมด ส่วนที่เหลือประมาณร้อยละ 30-40 เป็นการลงทุนที่มาจากภาคเอกชน
ทั้งนี้เนื่องจากการใช้นโยบายกระตุ้นภาคการก่อสร้างของภาครัฐ
และคาดว่าการลงทุนของภาครัฐก็ยังคงจะเป็นปัจจัยหลักที่จะผลักดันการเติบโตของอุตสาหกรรมการก่อสร้างในอนาคต
ซึ่งเป็นผลมาจากโครงการลงทุนของภาครัฐที่จะเริ่มดำเนินการในอนาคตและโครงการต่อเนื่องที่อยู่ในระหว่างการดำเนินงานโดยเฉพาะการลงทุนในภาคการคมนาคมขนส่ง
และงานพัฒนาระบบสาธารณสุขและการศึกษาที่ยังจะคงเป็นแรงผลักดันที่สำคัญในภาคการก่อสร้างของภาครัฐ

  ลักษณะของผู้ประกอบการที่อยู่ในตลาดการแข่งขันเดียวกัน

  1. ผู้ประกอบการในอุตสาหกรรมงานระบบวิศวกรรมไฟฟ้าและเครื่องกลขนาดใหญ่และขนาดกลาง

เป็นผู้ประกอบการที่มีประสบการณ์ในการดำเนินงานในสายงานวิศวกรรมไฟฟ้าและเครื่องกลมายาวนาน
มีผลงานเป็นที่ยอมรับอย่างกว้างขวาง โดยส่วนใหญ่จะเป็นผู้เข้าประมูลงานในฐานะผู้รับเหมาหลัก
ได้แก่ บริษัท อีเอ็มซี จำกัด (มหาชน) บริษัท เพาเวอร์ไลน์ เอ็นจิเนียริ่ง จำกัด (มหาชน) บริษัท
จาร์ดีน แมธทีสัน (ประเทศไทย) จำกัด บริษัท เซ็กโก้ จำกัด บริษัท แสงประดิษฐ์ เอ็นยิเนียริ่ง
จำกัด เป็นต้น

  2. ผู้ประกอบการในอุตสาหกรรมงานระบบวิศวกรรมไฟฟ้าและเครื่องกลขนาดเล็ก

เป็นผู้ประกอบการที่มีเงินทุนหมุนเวียนไม่สูงมาก
โดยปกติจะไม่ได้เข้าร่วมประมูลงานในฐานะผู้รับเหมาหลัก
แต่จะเป็นผู้รับเหมาช่วงต่อจากผู้ประกอบการขนาดใหญ่และขนาดกลางอีกทอดหนึ่ง

3. ผู้ประกอบการในอุตสาหกรรมงานก่อสร้างขนาดใหญ่

เป็นผู้ประกอบการที่มีงบประมาณการลงทุนในงานก่อสร้างมากกว่า 200 ล้านบาท

4. ผู้ประกอบการในอุตสาหกรรมงานก่อสร้างขนาดเล็ก

เป็นผู้ประกอบการที่มีงบประมาณการลงทุนในงานก่อสร้างน้อยกว่า 200 ล้านบาท

5. ผู้ประกอบการในอุตสาหกรรมงานก่อสร้างครบวงจร

เป็นผู้ประกอบการที่มีจำนวนน้อยรายที่มีการให้บริการการก่อสร้างครบวงจร ส่วนใหญ่
เป็นผู้ประกอบการขนาดใหญ่ เช่น บริษัท เพาเวอร์ไลน์ เอ็นจิเนียริ่ง จำกัด (มหาชน) เป็นต้น

2.3 การจัดหาผลิตภัณฑ์

2.3.1 ลักษณะการจัดให้ได้มาซึ่งผลิตภัณฑ์

  กำลังการผลิต

กำลังการผลิตของธุรกิจในอุตสาหกรรมวิศวกรรมก่อสร้าง
และด้านวิศวกรรมไฟฟ้าและเครื่องกลไม่สามารถที่จะคำนวณเป็นตัวเลขได้อย่างชัดเจน
เนื่องจากกำลังการผลิตของธุรกิจประเภทนี้มีปัจจัยหลายปัจจัยที่เป็นตัวแปร เช่น

-   จำนวนวิศวกร ได้แก่ วิศวกรระดับผู้อำนวยการโครงการ (Project Director)
    วิศวกรระดับผู้จัดการโครงการ (Project Manager) วิศวกรผู้ควบคุมงาน (Project
    Engineer) และวิศวกรประจำหน่วย (Engineer)

-   จำนวนผู้รับเหมาช่วง (Sub Contractor) ที่มีความสามารถ
    ประสบการณ์และความเชี่ยวชาญในงานก่อสร้างและติดตั้งงานวิศวกรรมแต่ละประเภท

บริษัทฯ จะบริหารจำนวนวิศวกรและจำนวนผู้รับเหมาช่วงในแต่ละโครงการเพื่อให้โครงการทั้งหมด
ที่บริษัทกำลังดำเนินการอยู่ในขณะหนึ่งสามารถส่งมอบได้ภายในกำหนดเวลา
โดยโครงการจะต้องมีคุณภาพตรงตาม ความต้องการของลูกค้า

ข้อมูลเกี่ยวกับวัตถุดิบ

  ก. วัตถุดิบหลักที่ใช้ในการดำเนินงาน

วัตถุดิบหลักที่ใช้ในการดำเนินงานด้านวิศวกรรมก่อสร้างทั่วไป
งานวิศวกรรมก่อสร้างสาธารณูปโภคพื้นฐานและงานวิศวกรรมสิ่งแวดล้อม
และงานด้านวิศวกรรมในอุตสาหกรรมปิโตรเคมีและพลังงาน จะเป็นวัตถุดิบทั่วไป
ที่ใช้ในการก่อสร้าง เช่น เหล็กเส้น เหล็กรูปพรรณ คอนกรีต ปูนซีเมนต์ วัสดุผิวพื้น
วัสดุผนังและผิวพื้น วัสดุบัวเชิงผนัง วัสดุฝ้า ไม้ ประตูหน้าต่าง สี วัสดุประกอบหลังคา
แต่จะมีวัตถุดิบบางชนิดที่จะแตกต่างกันไปตามลักษณะของสายงาน และความต้องการของลูกค้า

วัตถุดิบหลักที่ใช้ในการดำเนินงานด้านวิศวกรรมระบบไฟฟ้าและเครื่องกล สามารถแบ่งตามสายงาน
โดยมีรายละเอียดดังนี้

  ระบบไฟฟ้า : สายไฟฟ้า ท่อไฟฟ้า หม้อแปลงไฟฟ้า เครื่องกำเนิดไฟฟ้า BUS DUCT ตู้จ่ายไฟฟ้า
  ปลั๊กไฟ โคมไฟ อุปกรณ์ระบบสื่อสาร อุปกรณ์แจ้งเหตุเพลิงไหม้ อุปกรณ์ระบบเสียง
  อุปกรณ์ระบบเสาอากาศทีวี อุปกรณ์ระบบโทรทัศน์วงจรปิด อุปกรณ์ระบบรักษาความปลอดภัย

  ระบบสุขาภิบาลและดับเพลิง : ท่อพีวีซี ท่อเหล็กอาบสังกะสี ท่อเหล็กดำ วาวล์เปิดปิดน้ำ ปั๊มน้ำ
  ถังบำบัดน้ำเสีย สุขภัณฑ์ ถังดับเพลิง ตู้เก็บสายดับเพลิง หัวจ่ายน้ำดับเพลิง ปั๊มจ่ายน้ำดับเพลิง

  ระบบปรับอากาศ : ท่อน้ำ ท่อน้ำยาแอร์ ท่อลมเย็น ท่อลมระบายอากาศ
  หัวจ่ายลมเย็นเครื่องปรับอากาศ พัดลมระบายอากาศ หอพึ่งลมเย็น เครื่องผลิตน้ำเย็น ปั๊มน้ำเย็น

ข) การจัดหาวัตถุดิบ

บริษัทฯ จัดซื้อวัตถุดิบทั้งหมดจากผู้จำหน่ายวัตถุดิบภายในประเทศ
ซึ่งประกอบไปด้วยผู้ผลิตภายในประเทศ และตัวแทนจำหน่ายภายในประเทศ
โดยวัตถุดิบที่บริษัทฯสั่งซื้อจากผู้ผลิตวัตถุดิบภายในประเทศส่วนใหญ่จะเป็นวัตถุดิบทั่วไปที่ใช้ในงานด้านวิศวกรรมระบบไฟฟ้าและเครื่องกล
และงานด้านวิศวกรรมก่อสร้างทั่วไปเป็นหลัก เช่น เหล็ก ปูน สายไฟ ท่อพีวีซี ท่อน้ำ เป็นต้น
ส่วนวัตถุดิบที่บริษัทฯสั่งซื้อจากตัวแทนจำหน่ายภายในประเทศ
จะเป็นวัตถุดิบที่มีลักษณะพิเศษตามความต้องการของลูกค้า เช่น วัตถุดิบที่มีความหรูหรา มีราคาแพง
ตัวอย่างเช่น โคมไฟ หม้อแปลงไฟฟ้า สวิทช์แรงสูง เครื่องทำความเย็น ปั๊มดับเพลิง
ตู้สัญญาณเตือนไฟ

2.3.2 ความรับผิดชอบต่อสิ่งแวดล้อม

การดำเนินงานของบริษัทฯ ในด้านการก่อสร้างทั่วไปก่อให้เกิดผลกระทบในเชิงสิ่งแวดล้อม
ต่อชุมชนใกล้เคียงสถานที่ก่อสร้างบ้าง ในด้านของปัญหาเรื่องฝุ่น เสียงและการสั่นสะเทือน
ซึ่งบริษัทฯ
มีนโยบายที่จะลดขนาดและผลกระทบที่มีต่อชุมชนที่อาศัยอยู่บริเวณใกล้เคียงกับสถานที่ก่อสร้างให้น้อยที่สุด
เช่น

-   การใช้ผ้าใบคลุมกันฝุ่นในขณะกำลังดำเนินการก่อสร้าง

-   การทำความเข้าใจและสร้างความสัมพันธ์ที่ดีต่อผู้ที่อาศัยและดำเนินชีวิตอยู่ในบริเวณที่บริษัทฯดำเนินการอยู่

-   โครงการที่มีความเสี่ยงได้ทำประกันภัยเพื่อป้องกันความเสียหายคุ้มครองภัยทุกชนิด (All
    Risks)

2.4 โครงการที่ยังไม่ได้ส่งมอบ ปี 2556

บริษัทมีโครงการเดิมที่อยู่ระหว่างการดำเนินงาน คิดเป็นมูลค่าโครงการทั้งสิ้น 5,640.0 ล้านบาท
โดยมีมูลค่างานคงเหลือทั้งสิ้น 1,561.3 ล้านบาท ซึ่งมีรายละเอียดดังนี้

+-----------------------------------+----------------+----------------+
| ชื่อโครงการ                         | มูลค่าสัญญา       | มูลค่างานคงเหลือ  |
|                                   |                |                |
|                                   | รวมงานเพิ่ม      | (ล้านบาท)       |
|                                   |                |                |
|                                   | (ล้านบาท)       |                |
+===================================+================+================+
| The Breeze                        | 563.8          | 5.9            |
+-----------------------------------+----------------+----------------+
| อาคารสหวิชานานาชาติ จุฬาฯ            | 741.1          | 104.5          |
+-----------------------------------+----------------+----------------+
| ชุมชนเมือง ปัตตานี ระยะที่ 1 (BR)       | 130.8          | 3.6            |
+-----------------------------------+----------------+----------------+
| รูสะมิแล-ปัตตานี (BR)                 | 140.1          | 7.9            |
+-----------------------------------+----------------+----------------+
| แอร์พอร์ตลิ้งค์สแควร์                   | 836.4          | 28.7           |
+-----------------------------------+----------------+----------------+
| สนามกีฬาฟุตซอล (4 สัญญา)             | 1,635.5        | 51.5           |
+-----------------------------------+----------------+----------------+
| แอร์พอร์ตลิ้งค์สแควร์ อาคาร D           | 124.4          | 32.0           |
+-----------------------------------+----------------+----------------+
| บลูร็อค หัวหิน                        | 436.5          | 371.4          |
+-----------------------------------+----------------+----------------+
| อาคารจอดรถยนต์ แอร์พอร์ตลิ้งค์สแควร์     | 65.3           | 19.8           |
+-----------------------------------+----------------+----------------+
| คีรีมายา อัตตา เดอะ คอนโด            | 510.0          | 487.4          |
+-----------------------------------+----------------+----------------+
| ดีซิโอ งามวงศ์วาน                    | 456.1          | 448.6          |
+-----------------------------------+----------------+----------------+
| รวม                               | 5,640.0        | 1,561.3        |
+-----------------------------------+----------------+----------------+

3. ปัจจัยความเสี่ยง

3.1 ความเสี่ยงจากความล่าช้าของโครงการก่อสร้าง

ความล่าช้าของโครงการอาจเกิดขึ้นได้จากหลายสาเหตุ ได้แก่
ความล่าช้าที่เกิดจากเจ้าของโครงการขาดแคลนเงินทุนและสภาพคล่อง
หรือจากการเปลี่ยนแปลงแบบก่อสร้างและระบบงานวิศวกรรม ซึ่งอาจส่งผลให้บริษัทต้องรับค่าใช้จ่าย
ที่เพิ่มขึ้นในการดำเนินงานโครงการ เช่น ค่าแรงงาน ค่าสาธารณูปโภค
และต้นทุนทางด้านการบริหารและทางการเงิน เป็นต้น นอกจากนี้
ความล่าช้าของโครงการอาจเกิดจากความล่าช้าในการดำเนินงานของบริษัท
ซึ่งบริษัทมีความเสี่ยงที่จะ ถูกเรียกร้องค่าเสียหายจากเจ้าของโครงการ อย่างไรก็ตาม
บริษัทพยายามจัดการวางระบบการทำงานอย่างชัดเจน
มีการติดตามการทำงานให้เป็นไปตามแผนงานอย่างสม่ำเสมอ
รวมถึงมีการชี้แจงและสื่อสารให้กับเจ้าของโครงการ ถึงสาเหตุของการล่าช้า
และวิธีการแก้ไขปัญหาต่างๆ อีกทั้งบริษัทจะบริหารงานให้ทันต่อเวลา โดยมีจำนวนวิศวกร
ที่เพียงพอและมีประสบการณ์
และการมีเครื่องมือและวัสดุอุปกรณ์ในการก่อสร้างที่มีประสิทธิภาพเพียงพอกับความต้องการ

2.  ความเสี่ยงจากต้นทุนวัสดุอุปกรณ์ที่ใช้ในการก่อสร้างสูงขึ้น

เนื่องจากบริษัทประกอบธุรกิจหลักรับเหมาก่อสร้าง
ซึ่งการเปลี่ยนแปลงราคาวัสดุก่อสร้างที่ผันผวนอาจส่ง ผลกระทบต่อต้นทุนของบริษัท
หรือกล่าวอีกนัยหนึ่งบริษัทอาจมีความเสี่ยงจากการปรับตัวสูงขึ้นของราคาวัสดุอุปกรณ์ ในการก่อสร้าง
ภายหลังจากที่บริษัทได้รับงานโครงการแล้ว ซึ่งจะส่งผลกระทบต่อต้นทุนการผลิตและกำไรของบริษัท
อย่างไรก็ตาม บริษัทมีนโยบายการบริหารความเสี่ยงในเรื่องดังกล่าว
โดยการทำข้อตกลงล่วงหน้ากับผู้จำหน่ายวัสดุอุปกรณ์ว่าจะซื้อขายวัสดุอุปกรณ์ในราคาและระยะเวลาที่ตกลงกันหากบริษัทได้รับเลือกให้ดำเนินงาน
เพื่อให้บริษัทสามารถควบคุมต้นทุนได้อย่างมีประสิทธิภาพ นอกจากนี้
บริษัทมีการลดความเสี่ยงดังกล่าวจากนโยบายการบริหารงานอย่างเป็นระบบ
การควบคุมต้นทุนวัสดุอุปกรณ์ให้ได้ตามราคาที่ทำข้อตกลงไว้
รวมทั้งการติดตามการเปลี่ยนแปลงราคาวัสดุอย่างใกล้ชิดเพื่อประเมินสถานการณ์และแนวโน้มราคาวัตถุดิบ
เพื่อนำมาประกอบการพิจารณาตัดสินใจกำหนดราคาประมูลงาน ของบริษัท ดังนั้น
จึงทำให้บริษัทสามารถลดความเสี่ยงจากต้นทุนวัสดุอุปกรณ์ก่อสร้างที่สูงขึ้นได้ระดับหนึ่ง

3.  ความเสี่ยงจากการไม่ได้รับชำระเงินหรือได้รับชำระเงินล่าช้า

ลูกค้าของบริษัทสามารถแบ่งออกได้เป็น 2 ประเภทใหญ่ ๆ คือ
ผู้ว่าจ้างที่เป็นหน่วยงานของภาครัฐบาลและผู้ว่าจ้างที่เป็นหน่วยงานของภาคเอกชน
ซึ่งผู้ว่าจ้างที่เป็นหน่วยงานของภาคเอกชนจะมีความเสี่ยงในเรื่องการชำระเงิน
ในกรณีที่ลูกค้าเกิดประสบปัญหาทางการเงิน
บริษัทได้พยายามลดความเสี่ยงด้วยการตรวจสอบสถานะทางการเงิน รวมถึง
ความน่าเชื่อถือของเจ้าของโครงการที่บริษัทจะเข้าร่วมประมูลงานอย่างละเอียด
รวมทั้งบริษัทได้ทำการตรวจสอบสถานะของลูกค้ารายนั้นผ่านธนาคารซึ่งบริษัทขอสินเชื่อ บริษัทฯ
จะบันทึกค่าเผื่อหนี้สงสัยจะสูญสำหรับผลขาดทุนโดยประมาณ ที่อาจเกิดขึ้นจากการเก็บเงินลูกหนี้ไม่ได้
โดยพิจารณาจากประสบการณ์การเก็บเงินและวิเคราะห์อายุหนี้

3.4 ความเสี่ยงจากการแข่งขันที่สูงขึ้น

จากการที่ภาคอุตสาหกรรมก่อสร้างและงานวิศวกรรมงานระบบมีการแข่งขันที่สูงขึ้น
รวมทั้งการเพิ่มขึ้นของจำนวนบริษัทรับเหมาก่อสร้างส่งผลให้ในปัจจุบันมีการแข่งขันประมูลงานสูงขึ้นกว่าเดิม
ทำให้ผู้รับเหมาบางรายอาจ ลดราคามูลค่างานลงเพื่อให้ชนะประมูล
การแข่งขันดังกล่าวอาจทำให้กำไรขั้นต้นของบริษัทลดลง
อย่างไรก็ตามบริษัทมีการลดความเสี่ยงประเภทนี้
โดยการเลือกประมูลงานที่บริษัทมีความชำนาญและสามารถควบคุมได้ เพื่อให้ได้กำไรขั้นต้น
ในอัตราที่เหมาะสม รวมถึงการพัฒนาความสามารถของบุคลากร
และระบบการทำงานที่สามารถรองรับกับลูกค้าให้ดีขึ้น เพื่อให้ความมั่นใจและเชื่อถือผลงานของบริษัท
นอกจากนี้ จากการที่บริษัทได้เข้าดำเนินงานก่อสร้างทั่วไป และงานวิศวกรรมไฟฟ้า
และเครื่องกลหลายโครงการในช่วงที่ผ่านมา
ทำให้บริษัทได้รับความเชื่อถือจากบริษัทวิศวกรที่ปรึกษารวมถึงเจ้าของโครงการต่างๆ
ซึ่งเห็นถึงศักยภาพและคุณภาพงานของบริษัท จึงเสนอให้บริษัทได้เข้าร่วมประมูลงานในโครงการใหม่
ๆ เสมอ

3.5 ความเสี่ยงจากเหตุการณ์ที่อยู่นอกเหนือการคาดการณ์และคดีฟ้องร้องที่อาจจะเกิดขึ้น

แม้ว่าบริษัทได้มีการคำนวณราคาโดยเผื่อค่าใช้จ่ายเพิ่มเติมเพื่อรองรับความเสี่ยง (Contingency
Cost) ไว้แล้วทุกครั้ง
แต่เนื่องจากบางครั้งมีข้อจำกัดในด้านระยะเวลาในการเตรียมการแก้ไขสถานการณ์
หรือมีเหตุการณ์ซึ่งไม่สามารถคาดหมายได้ล่วงหน้าเกิดขึ้น เช่น น้ำท่วม อัคคีภัย
หรือภัยธรรมชาติต่างๆ เป็นต้น ทำให้เกิดความเสียหายกับงาน
โดยไม่สามารถเรียกร้องจากผู้ว่าจ้างได้ โดยหากเกิดกรณีที่กล่าวมาข้างต้น
บริษัทสามารถขอให้เจ้าของโครงการขยายระยะเวลาการก่อสร้างได้
เนื่องจากเป็นเหตุการณ์สุดวิสัย
นอกจากนี้บริษัทยังมีความเสี่ยงในกรณีที่บริษัทถูกฟ้องร้องเรียกค่าเสียหายจากการดำเนินงานก่อสร้างและงานวิศวกรรมไฟฟ้าและเครื่องกล
ซึ่งบริษัทได้เตรียมมาตรการป้องกันโดยมีการศึกษาถึงสภาพแวดล้อมของสถานที่
ก่อนการก่อสร้างเพื่อเป็นการเก็บข้อมูลไว้ในกรณีที่จำเป็น
บริษัทมีการป้องกันผลกระทบทางสิ่งแวดล้อมบริเวณสถานที่ก่อสร้างอย่างรัดกุม เช่น
การให้ข้อมูลและทำความเข้าใจกับผู้อยู่อาศัยบริเวณรอบสถานที่ก่อสร้างของบริษัท
การติดตั้งผ้าใบกันฝุ่นรอบบริเวณก่อสร้าง เป็นต้น
ทั้งนี้เพื่อป้องกันความเสี่ยงที่อาจจะเกิดขึ้นจากการถูกฟ้องร้องเรียกค่าเสียหายจากการดำเนินงานอันก่อให้เกิดผลกระทบทางสิ่งแวดล้อม
ตลอดจนเน้นมาตรฐานความปลอดภัยโดยเคร่งครัดในการทำงาน

3.6 ความเสี่ยงจากการสูญเสียบุคลากร

ธุรกิจรับเหมาก่อสร้างทั่วไปและงานวิศวกรรมไฟฟ้าและเครื่องกลของบริษัท
เป็นธุรกิจที่ต้องอาศัยผู้มีความรู้ ความเชี่ยวชาญในการออกแบบ วางแผน
และควบคุมการก่อสร้างตามแผนที่วางไว้ ซึ่งได้แก่ วิศวกรในระดับผู้อำนวยการโครงการ
ผู้จัดการโครงการ และวิศวกรผู้ควบคุมงาน ดังนั้น
หากบริษัทสูญเสียบุคลากรเหล่านี้ไปอาจส่งผลกระทบต่อการดำเนินงานและความสามารถในการแข่งขันของบริษัทได้
ทั้งนี้ บริษัทมีนโยบายในการบริหารทรัพยากรบุคคลที่ดีและมีการให้ผลตอบแทนพนักงานอย่างเหมาะสม

3.7 ความเสี่ยงจากนโยบายของภาครัฐ

จากนโยบายทางด้านการเพิ่มอัตราค่าแรงงาน
รวมทั้งการปรับปรุงสวัสดิการทางด้านแรงงานล้วนส่งผลกระทบ ต่อต้นทุนในการดำเนินการของบริษัท
โดยเฉพาะโครงการที่บริษัทได้มีการเสนอราคา และชนะการประมูลก่อนที่มี
การเปลี่ยนแปลงนโยบายดังกล่าว ส่งผลต่อประสิทธิภาพการทำกำไรของบริษัท ทั้งนี้
บริษัทได้พยายามดำเนินการลดต้นทุน การดำเนินการในส่วนอื่นๆ
เพื่อชดเชยค่าใช้จ่ายที่เพิ่มขึ้นจากปัจจัยดังกล่าว

อย่างไรก็ตามสำหรับโครงการใหม่ๆ
ทางบริษัทได้ทำการปรับราคาการประมูลงานให้ครอบคลุมกับต้นทุนที่เพิ่มขึ้นดังกล่าว
ซึ่งมีผลกระทบต่อการประมูลงานไม่มาก เนื่องจากเป็นปัจจัยที่กระทบทั้งอุตสาหกรรม นอกจากนี้
บริษัทได้เพิ่มมาตรการคัดสรรแรงงานที่มีประสิทธิภาพมากขึ้น

4. ทรัพย์สินที่ใช้ในการประกอบธุรกิจ

  สินทรัพย์หลักที่ใช้ในการประกอบธุรกิจของบริษัท

  ---------------------- -------------- ------------- -------- -------------------- --------
  ประเภท/ ลักษณะทรัพย์สิน    กรรมสิทธิ์        มูลค่าตามบัญชี                                  
                                        (ล้านบาท)                                    

                                        งบการเงินรวม            งบการเงินเฉพาะกิจการ   

                                        31 ธ.ค.56     31       31 ธ.ค.56            31
                                                      ธ.ค.55                        ธ.ค.55

  1. ที่ดิน                 เป็นเจ้าของ      24.0          29.9     24.0                 29.9

  2. อาคาร               เป็นเจ้าของ      71.7          36.3     71.7                 33.8

  3. เครื่องมือ เครื่องจักร    เป็นเจ้าของ      71.4          27.7     71.0                 92.2
  อุปกรณ์ *                                                                           

  4. เครื่องตกแต่ง เครื่องใช้  เป็นเจ้าของ      9.8           17.6     9.6                  13.7
  สำนักงาน                                                                           

  5. ยานพาหนะ            เป็นเจ้าของ      4.6           3.2      4.6                  5.3

  6. ส่วนปรับปรุงอาคาร      เป็นเจ้าของ      0.1           6.4      0.1                  0.7

  รวม                                   181.6         176.6    181.0                175.6
  ---------------------- -------------- ------------- -------- -------------------- --------

หมายเหตุ :

* เครื่องมือ เครื่องจักร
และอุปกรณ์ส่วนใหญ่ของบริษัทจะใช้เพื่อการทำงานในสายงานวิศวกรรมไฟฟ้าและเครื่องกล
ซึ่งลักษณะงานของสายงานนี้ไม่จำเป็นต้องใช้เครื่องมือ
เครื่องจักรและอุปกรณ์ขนาดใหญ่ไว้ในการทำงานอย่างต่อเนื่อง อาจจะมีการใช้เป็นครั้งคราว
ส่วนงานก่อสร้างที่ต้องใช้เครื่องมือขนาดใหญ่จะใช้วิธีเช่า เช่น รถเครน ทาวเวอร์เครน เป็นต้น
หรือ ในกรณีที่บริษัทให้บริษัทอื่นเช่าช่วงงานก่อสร้าง
บริษัทที่เช่าช่วงไปนั้นจะเป็นผู้รับผิดชอบในการดำเนินงาน ซึ่งรวมทั้งการจัดหาเครื่องมือ เครื่องจักร
และอุปกรณ์ที่ใช้ในดำเนินงานเอง
ดังนั้นบริษัทจึงไม่มีความจำเป็นที่จะต้องเป็นเจ้าของกรรมสิทธิ์ในเครื่องมือเครื่องจักรและอุปกรณ์เท่าใดนัก
จะมีเฉพาะเท่าที่จำเป็นเท่านั้น

บริษัทได้นำที่ดินและอาคารและสิ่งปลูกสร้างบางส่วนไปจดจำนองไว้กับสถาบันการเงินเพื่อค้ำประกันวงเงินสินเชื่อต่างๆ
ของบริษัท

บริษัทได้ทำสัญญาเช่าที่ดิน / อาคาร เพื่อสนับสนุนการดำเนินธุรกิจ โดยมีรายละเอียด ดังนี้

+--------------------+--------------+--------+--------------+--------+
| คู่สัญญา              | สถานที่ตั้ง      | เนื้อที่   | ระ           | เงื่อนไข |
|                    |              |        | ยะเวลาการเช่า |        |
|                    |              |        |              | การ    |
|                    |              |        |              | ต่อสัญญา |
+====================+==============+========+==============+========+
| 1. คุณหยด เกิดประดิษฐ์ | เช่าที่ดิน       | 371    | 8 ก.ย. 55 –  | ต่อสัญญา |
|                    | เขตพระโขนง   | ตรว.   | 7 ม.ค.56     | โดยแจ้ง |
|                    | กรุงเทพฯ      |        |              | ล่วงหน้า |
|                    |              |        | 8 ม.ค. 56 –  |        |
|                    |              |        | 7 พ.ค. 56    |        |
+--------------------+--------------+--------+--------------+--------+
| 2. คณะบุคคล รัชนี     | เช่าที่ดิน       | 800    | 1 ม.ค. 55 –  | ต่อสัญญา |
| อ่องสุข              |              | ตรว.   | 31 ธ.ค. 55   |        |
|                    | ถนน          |        |              | ปีต่อปี   |
|                    | รัชดาภิเษกซ.17 |        | 1 ม.ค. 56 –  |        |
|                    |              |        | 31 ธ.ค. 56   | โดย    |
|                    |              |        |              | ต้องแจ้ง |
|                    |              |        |              | ล่วงหน้า |
|                    |              |        |              |        |
|                    |              |        |              | ไม     |
|                    |              |        |              | ่น้อยกว่า |
|                    |              |        |              | 30 วัน  |
+--------------------+--------------+--------+--------------+--------+
| 3. คุณชลอ เกิดประดิษฐ์ | เช่าที่ดิน       | 400    | 6 มิ.ย. 55 –  | ต่อสัญญา |
|                    | เขตคลองเตย   | ตรว.   | 5 ธ.ค. 55    |        |
|                    | กรุงเทพฯ      |        |              | ปีต่อปี   |
|                    |              |        | 6 ธ.ค. 55 –  |        |
|                    |              |        | 5 มี.ค. 56    |        |
+--------------------+--------------+--------+--------------+--------+
|                    | เช่าที่ดิน       | 800    | 1 ม.ค. 55 –  |        |
|                    | เขตบางกะปิ    | ตรว.   | 31 ธ.ค. 55   |        |
|                    | กรุงเทพฯ      |        |              |        |
|                    |              |        | 1 ม.ค. 56 –  |        |
|                    |              |        | 31 ธ.ค. 56   |        |
+--------------------+--------------+--------+--------------+--------+
| 4. คุณนวลละออ       | ที่ดิน          | 423    | 1 พ.ย. 54 –  | -      |
| ธัญอนันต์กูล           | เขตยานนาวา   | ตรว.   | 31 ต.ค. 55   |        |
|                    | กรุงเทพฯ      |        |              |        |
|                    |              |        | 1 พ.ย. 55 –  |        |
|                    |              |        | 31 มิ.ย. 56   |        |
+--------------------+--------------+--------+--------------+--------+
| 5. นางสาวลาวัลย์     | ที่ดิน          | 1,028  | 1 ม.ค. 55 –  | -      |
| เจียมทองศรี          | เขตคลองเตย   | ตรว.   | 14 ก.ค. 56   |        |
+--------------------+--------------+--------+--------------+--------+
| 6. นายสมบัติ         | ที่ดิน          | 800    | 1 มีค.55 – 22 | -      |
| ชัยเดชสุริยะ          | เขตลาดพร้าว   | ตรว.   | มีค.56        |        |
+--------------------+--------------+--------+--------------+--------+
| 7. บริษัท            | เช           | 177.14 | 15 ส.ค. 54 – | ต่อสัญญา |
| วิงฟูอินเตอร์เนชั่นแนล   | ่าอาคารไอทีเอฟ | ตรม.   | 14 ส.ค. 56   |        |
|                    |              |        |              | ครั้ง    |
| เทรดดิ้ง จำกัด        | ทาวเวอร์ ชั้น   |        |              | ละสองปี |
|                    | 20           |        |              |        |
+--------------------+--------------+--------+--------------+--------+
|                    | เช           | 146.54 | 1 ส.ค. 54 –  |        |
|                    | ่าอาคารไอทีเอฟ | ตรม.   | 31 ก.ค. 56   |        |
|                    |              |        |              |        |
|                    | ทาวเวอร์ ชั้น   |        |              |        |
|                    | 20           |        |              |        |
+--------------------+--------------+--------+--------------+--------+
| 8. นายปณตพงศ์       | ที่ดิน          | 2,140  | 1 ม.ค. 55 –  | ต่อสัญญา |
| เศรษฐรัตนพงศ์        | เขตหนอกจอก   | ตรว    | 31 ก.ค. 56   | โดยแจ้ง |
|                    |              |        |              | ล่วงหน้า |
+--------------------+--------------+--------+--------------+--------+
| 9.นางยุพยง          | ที่ดิน          | 970    | 15 ก.พ. 55 – | ต่อสัญญา |
| เศรษฐรัตนพงศ์        | เขตหนอกจอก   | ตรว.   | 31 ก.ค. 56   | โดยแจ้ง |
|                    |              |        |              | ล่วงหน้า |
+--------------------+--------------+--------+--------------+--------+
| 10.นางสุพรรณี        | ที่ดิน          | อาคา   | 17 เม.ย. 55  | ต่อ     |
| เลิศธนาพูลทรัพย์       | เขตสวนหลวง   | รพาณิชย์ | – 16 ม.ค. 56 | สัญญาโด |
|                    |              |        |              | ยแจ้งล่ว |
|                    |              | 4 ชั้น 1 | 17 ม.ค. 56 – | งหน้าไม |
|                    |              | คูหา    | 16 มี.ค. 56   | ่น้อยกว่า |
|                    |              |        |              | 30 วัน  |
+--------------------+--------------+--------+--------------+--------+

5. ข้อพิพาททางกฎหมาย

5.1 วันที่ 1 กุมภาพันธ์ 2551 บริษัทฯ ถูกฟ้องคดีความแพ่งจากบริษัท การบินไทย จำกัด (มหาชน)
ในข้อหาที่ทำให้เกิดเพลิงไหม้อาคารครัวการบิน ณ สนามบินสุวรรณภูมิ โดยบริษัท การบินไทย จำกัด
(มหาชน) ได้เรียกร้อง ให้บริษัทฯ ชำระค่าเสียหายจำนวน 73.07 ล้านบาท พร้อมดอกเบี้ยร้อยละ
7.5 ต่อปีนับจากวันที่เกิดเหตุ (วันที่ 18 มกราคม 2549) จนถึงวันฟ้องจำนวน 11.14 ล้านบาท
รวมเป็นเงินทั้งสิ้นจำนวน 84.21 ล้านบาท
โดยคดีอยู่ระหว่างการพิจารณาของศาลจังหวัดสมุทรปราการ

ในช่วงเวลาที่ผ่านมาได้ดำเนินการประนีประนอมในชั้นไกล่เกลี่ยแต่ยังไม่เป็นผล
และสุดท้ายศาลมีคำสั่งจำหน่ายคดีออกจากสารบบความชั่วคราวเพื่อรอฟังผลการดำเนินคดีอาญาถึงที่สุด
อย่างไรก็ตาม ฝ่ายบริหารของบริษัทฯ เชื่อว่าจะไม่มีหนี้สินที่เป็นสาระสำคัญเกิดขึ้นจากผลของคดี
และบริษัทฯ ไม่ได้ตั้งประมาณการหนี้สินที่อาจจะเกิดขึ้นจากการถูกฟ้องร้องดังกล่าว

5.2 วันที่ 13 กรกฎาคม 2553 บริษัทฯ ถูกฟ้องคดีความแพ่งจากบริษัท เอ็ม อี อี จำกัด
ผู้รับจ้างช่วงของบริษัทฯในโครงการ รัชดาทาวเวอร์ (ไซเบอร์เวิลด์ ทาวเวอร์)
ในข้อหาหรือฐานความผิด ผิดสัญญาจ้างทำของและสัญญาซื้อขาย โดยบริษัท เอ็ม อี อี จำกัด
ได้เรียกร้อง ให้บริษัทฯ ชำระค่าเสียหายจำนวน 33,690,944.51 บาท
พร้อมดอกเบี้ยในอัตราร้อยละ 15 ต่อปีจากต้นเงิน 29,697,860.03 บาท
นับแต่วันฟ้องไปจนกว่าจะชำระเสร็จ โดยคดีอยู่ระหว่างการพิจารณาของศาลแพ่งกรุงเทพใต้
และบริษัทฯ ได้ฟ้องแย้งเรียกค่าใช้จ่าย เข้าไปในคดีจำนวน 237,086,441.11 บาท ดอกเบี้ย
15% ของต้นเงิน 237,086,441.11 บาท นับตั้งแต่วันฟ้องแย้งไปจนกว่าจะชำระเสร็จสิ้น

ศาลชั้นต้นมีคำพิพากษาเมื่อวันที่ 14 พฤษภาคม 2555 คำพิพากษาได้พิมพ์ตัวเลขจาก
32,191,657.64 บาท (ตามทุนทรัพย์ที่คู่กรณีฟ้อง) เป็น 32,191,65.64 บาท
เมื่อได้พิจารณาจำนวนยอดหนี้ตามคำพิพากษาของศาลชั้นต้นแล้ว เห็นว่าจำนวนเงิน
"32,191,65.64 บาท" ตามคำพิพากษาศาลชั้นต้นนั้น ไม่อาจบังคับได้ตามกฎหมาย
เพราะจำนวนตัวเลขดังกล่าว
ไม่อาจกำหนดนับได้ตามหลักทางคณิตศาสตร์ว่าจะเป็นจำนวนเต็มที่แน่นอนเท่าใด ถ้าจะแก้ไขใหม่
อาจจะแก้ไขตัวเลขหรือแก้ไขลูกน้ำหรือแก้ไขตำแหน่งจุดทศนิยมก็ได้หรืออาจแก้ไขยอดหนี้ใหม่ทั้งจำนวนก็ได้
และผู้ที่จะมีอำนาจแก้ไขยอดหนี้ตามคำพิพากษาดังกล่าวได้ต้องเป็นศาลเท่านั้น
หากศาลยังไม่ได้พิจารณามีคำสั่งให้แก้ไข้แล้ว
บุคคลอื่นใดจะพิจารณาแก้ไขเอาเองตามอำเภอใจไม่ได้ อย่างไรก็ตามคดีนี้
คู่กรณีและบริษัทฯต่างฝ่ายต่างอุทธรณ์

ศาลอุทธรณ์มีคำพิพากษาเมื่อวันที่ 30 กรกฎาคม 2556 พิพากษาให้บริษัทต้องรับผิดเงินค่าวัสดุอุปกรณ์
ค่าจ้าง งานเคลมไฟไหม้และค่าจ้างงานสั่งจ้างพิเศษพร้อมภาษีมูลค่าเพิ่ม
แต่ไม่ต้องรับผิดดอกเบี้ยอัตราร้อยละ 15 ต่อปี ของจำนวนเงินที่ชำระล่าช้า
และศาลอุทธรณ์พิพากษาให้โจทก์ชนะคดีไม่เต็มตามฟ้อง ย่อมไม่อาจแก้ไขคำพิพากษาศาลชั้นต้นได้
จึงมีคำพิพากษาแก้เป็นให้บริษัทฯชำระเงิน 28,409,298.60 บาท พร้อมดอกเบี้ยอัตราร้อยละ 7.5
ต่อปี นับแต่วันที่ 26 กุมภาพันธ์ 2553 จนกว่าจะชำระเสร็จแก่โจทก์
และให้บริษัทฯใช้ค่าทนายความชั้นอุทธรณ์ 20,000 บาทแก่โจทก์
ซึ่งเมื่อพิจารณาตามคำพิพากษาของศาลอุทธรณ์แล้ว บริษัทฯไม่เห็นพ้องด้วย
มีหลายประเด็นที่ยังเป็นข้อสงสัยและศาลมิได้วินิจฉัยให้ คดีนี้อยู่ระหว่างการพิจารณาในชั้นฎีกา

อย่างไรก็ตาม ฝ่ายบริหารของบริษัทฯ
ได้ตั้งประมาณการหนี้สินที่อาจจะเกิดขึ้นตามคำพิพากาษาศาลอุทธณ์ ดังกล่าวครบเต็มจำนวนแล้ว

5.3 วันที่ 9 เมษายน 2553 บริษัทฯ ถูกฟ้องเป็นจำเลยที่ 1 ในคดีความแพ่งจากกรมธนารักษ์
ในโครงการสร้างโรงงานกษาปณ์ใหม่ สัญญาจ้างเหมางานติดตั้งระบบปรับอากาศและระบายอากาศ
ระบบสำหรับเครื่องจักร ระบบรักษาความปลอดภัย โครงการสร้างโรงงานกษาปณ์ใหม่ สัญญาเลขที่
24/2542 ลงวันที่ 9 เมษายน 2542 ในข้อหาหรือฐานความผิด ผิดสัญญา
โดยกรมธนารักษ์ได้เรียกร้องจากหนังสือค้ำประกันของธนาคารกรุงเทพฯ ซึ่งเป็นจำเลยที่ 2 ในคดีนี้
ให้บริษัทฯ ชำระค่าเสียหายจำนวน 8,288,213.22 บาท พร้อมดอกเบี้ยในอัตราร้อยละ 7.5%
ของต้นเงิน 6,398,100.49 บาท นับแต่วันฟ้องไปจนกว่าจะชำระเสร็จ

และบริษัทฯ ได้ฟ้องแย้งเรียกค่าใช้จ่าย เข้าไปในคดีจำนวน 3,318,760.98 บาท ดอกเบี้ย 2%
ของต้นเงิน 16,760,000.00 บาท นับตั้งแต่วันที่ 9 พฤศจิกายน 2552
ไปจนกว่าจะคืนหนังสือค้ำประกันชำระเสร็จสิ้นและดอกเบี้ย 7.5% ของต้นเงิน 2,916,750.00
บาท นับถัดจากวันฟ้องจนกว่าจะชำระเสร็จสิ้น

ศาลชั้นต้นมีคำพิพากษาเมื่อวันที่ 13 กุมภาพันธ์ 2555 พิพากษาให้ บริษัทฯ และ จำเลยที่ 2
ร่วมกันชำระเงินให้กรมธนารักษ์ เป็นเงินทั้งสิ้น 7,616,768.38 บาท และดอกเบี้ย 7.5%
ของต้นเงิน 5,749,176.60 บาท
นับถัดจากวันฟ้องจนกว่าจะชำระเสร็จสิ้นและคำขอนอกจากนี้ให้ยก และให้ยกฟ้องแย้งของบริษัทฯ
ค่าฤชาธรรมเนียมตามฟ้องแย้งเป็นพับ และให้ใช้ค่าฤชาธรรมเนียมแทนโจทก์ ค่าทนายความ
20,000.- บาท

ศาลอุทธรณ์มีคำพิพากษาเมื่อวันที่ 13 สิงหาคม 2556 พิพากษาแก้เป็นว่า
ให้จำเลยทั้งสองร่วมกันชำระเงิน 5,469,176.60 บาท พร้อมดอกเบี้ยร้อยละ 7.5 ต่อปี
ของต้นเงิน 2,311,200 บาท นับแต่วันที่ 13 พฤษภาคม 2556 ของต้นเงิน 3,157,976.60 บาท
นับแต่วันฟ้อง (ฟ้องวันที่ 9 เมษายน 2553) เป็นต้นไป จนกว่าจะชำระเสร็จแก่โจทก์
นอกจากที่แก้ให้เป็นพับตามคำพิพากษาศาลชั้นต้น ค่าฤชาธรรมเนียมในชั้นอุทธรณ์ให้เป็นพับ

อย่างไรก็ตาม ฝ่ายบริหารของบริษัทฯ
ได้ตั้งประมาณการหนี้สินที่อาจจะเกิดขึ้นตามคำพิพากษาของศาลอุทธรณ์ดังกล่าวครบเต็มจำนวนแล้ว

5.4 วันที่ 31 พฤษภาคม 2553 บริษัทฯ ถูกฟ้องเป็นจำเลยที่ 1 ในคดีความแพ่งจากบริษัท
เบ็ญจมาศ จำกัด โจทก์ และได้ยื่นฟ้อง บริษัท เพาเวอร์ไลน์เอ็นจิเนียริ่ง จำกัด (มหาชน)
เป็นจำเลยที่ 2 และ สำนักงานปลัดกระทรวงการท่องเที่ยวและกีฬา เป็นจำเลยที่ 3
ในข้อหาหรือฐานความผิด โมฆะกรรม คดีหมายเลขดำที่ 893/2553 ต่อศาลแพ่งกรุงเทพใต้
โดยขอให้ศาลมีคำพิพากษาตามคำขอ โดยขอให้สัญญาหรือความตกลงระหว่าง จำเลยที่ 1
และจำเลยที่ 2 ในการร่วมทุนตั้งกิจการร่วมค้าอีเอ็มซีและเพาเวอร์ไลน์
เพื่อเข้าประกวดราคาและรับจ้างทำงานก่อสร้างศูนย์ประชุมและแสดงสินค้านานาชาติ
จังหวัดเชียงใหม่ ในการประกวดราคาจ้างงานดังกล่าวตามประกาศประกวดราคาของจำเลยที่ 3
ลงวันที่ 19 มิถุนายน 2552 ตามฟ้องเป็นโมฆะกรรม เพราะขัดต่อพระราชบัญญัติบริษัทมหาชนจำกัด
พ.ศ. 2535 มาตรา 12 ซึ่งบัญญัติห้ามมิให้บริษัทมหาชนจำกัด
เป็นหุ้นส่วนในห้างหุ้นส่วนสามัญหรือห้างหุ้นส่วนไม่จำกัดความรับผิดในห้างหุ้นส่วนจำกัด
ความตกลงนั้นเป็นโมฆะ
และทำให้ไม่มีความสามารถหรือไม่มีสิทธิยื่นซองประกวดราคาและเสนอราคา
รวมทั้งทำสัญญาจ้างงานก่อสร้างดังกล่าวกับจำเลยที่ 3

คู่ความโต้แย้งเขตอำนาจระหว่างศาล
กรณีจึงมีปัญหาว่าคดีอยู่ในอำนาจพิจารณาพิพากษาคดีของศาลปกครอง ตาม พรบ.
จัดตั้งศาลปกครองและวิธีพิจารณาคดีปกครอง พ.ศ. 2542 และ พรบ.
ว่าด้วยการวินิจฉัยชี้ขาดอำนาจหน้าที่ระหว่างศาล พ.ศ. 2542 หรือไม่
จึงให้งดการพิจารณาคดีไว้ชั่วคราว
และศาลแพ่งกรุงเทพใต้จะได้ทำความเห็นเกี่ยวกับอำนาจหน้าที่ระหว่างศาล
ส่งให้ศาลปกครองกลางพิจารณา ศาลปกครองมีคำวินิจฉัยว่าอยู่ในเขตอำนาจของศาลปกครอง
ศาลปกครองกลางรับโอนคดีจากศาลแพ่งกรุงเทพใต้แล้ว
ศาลปกครองกลางมีหมายแจ้งหยุดแสวงหาข้อเท็จจริงเมื่อวันที่ 31 กรกฏาคม 2556 โดยกำหนดวันที่
30 สิงหาคม 2556 เป็นวันสิ้นสุดการแสวงหาข้อเท็จจริง
และมีหมายแจ้งกำหนดวันนั่งพิจารณาครั้งแรกในวันที่ 8 มกราคม 2557 และนัดฟังคำพิพากษาวันที่
29 มกราคม 2557

อย่างไรก็ตาม ฝ่ายบริหารของบริษัทฯ เชื่อว่าจะไม่มีหนี้สินที่เป็นสาระสำคัญเกิดขึ้นจากผลของคดี
และ บริษัทฯ ไม่ได้ตั้งประมาณการหนี้สินที่อาจจะเกิดขึ้นจากการถูกฟ้องร้องดังกล่าว

6. ข้อมูลทั่วไปและข้อมูลสำคัญอื่น

6.1 รายละเอียดบริษัท

ชื่อบริษัท : บริษัท อีเอ็มซี จำกัด (มหาชน)

  ที่ตั้งสำนักงานใหญ่ : 140/66-67 อาคารไอทีเอฟทาวเวอร์ ชั้น 28-30 ถนนสีลม
  แขวงสุริยวงศ์ เขตบางรัก กรุงเทพฯ 10500

  ลักษณะการประกอบธุรกิจ :
  ดำเนินธุรกิจทางด้านวิศวกรรมงานก่อสร้างและการวางระบบไฟฟ้าเครื่องกลในแขนงต่าง ๆ
  ที่ครบวงจร

  เลขทะเบียนบริษัท : 0107538000321

  โทรศัพท์ : 02-6156100

  โทรสาร : 02-6156128 - 30

  Website : www.emc.co.th

  ทุนจดทะเบียน : 1,659,598,165 บาท

  ทุนเรียกชำระแล้ว : 1,173,101,298 บาท

  มูลค่าที่ตราไว้ : 1 บาท ต่อหุ้น

6.2 นิติบุคคลที่บริษัทถือหุ้นตั้งแต่ร้อยละ 10 ขึ้นไป

+-----------------------+---------+--------+---------+-------+-------+
| บริษัทย่อย               | ประ     | ทุนจด   | มูลค     | ทุนชำ  | สัด    |
|                       | เภทธุรกิจ | ทะเบียน | ่าที่ตราไว้ | ระแล้ว | ส่วนกา |
|                       |         |        |         |       | รถือหุ้น |
|                       |         | (บาท)  | ต่อหุ้น    | (ล้า   | (%)   |
|                       |         |        | (บาท)   | นบาท) |       |
+-----------------------+---------+--------+---------+-------+-------+
| กิจการร่วมค้า            | รับเหม   | -      | -       | -     | 49%   |
| อีเอ็มซีและเพาเวอร์ไลน์    | าก่อสร้าง |        |         |       |       |
|                       |         |        |         |       |       |
| เลขที่ 140/66-67        |         |        |         |       |       |
| อาคารไอทีเอฟทาวเวอร์    |         |        |         |       |       |
|                       |         |        |         |       |       |
| ชั้น 28-30 ถนนสีลม       |         |        |         |       |       |
| แขวงสุริยวงค์            |         |        |         |       |       |
|                       |         |        |         |       |       |
| เขตบางรัก กรุงเทพฯ      |         |        |         |       |       |
| 10500                 |         |        |         |       |       |
+-----------------------+---------+--------+---------+-------+-------+
| บริษัท บีอาร์ ก่อสร้าง จำกัด | รับเหม   | 60,0   | 1,000   | 60,00 | 51%   |
|                       | าก่อสร้าง | 00,000 |         | 0,000 |       |
| - สำนักงานใหญ่ เลขที่     |         |        |         |       |       |
| 120/1 หมู่ที่ 3           |         |        |         |       |       |
|                       |         |        |         |       |       |
| ตำบลนครชุม             |         |        |         |       |       |
| อำเภอเมืองกำแพงเพชร    |         |        |         |       |       |
|                       |         |        |         |       |       |
| จังหวัดกำแพงเพชร        |         |        |         |       |       |
|                       |         |        |         |       |       |
| - สำนักงานสาขา เลขที่    |         |        |         |       |       |
| 140/43 อาคาร          |         |        |         |       |       |
|                       |         |        |         |       |       |
| ไอทีเอฟทาวเวอร์ ชั้น 20   |         |        |         |       |       |
| ถนนสีลม                |         |        |         |       |       |
|                       |         |        |         |       |       |
| แขวงสุริยวงศ์ เขตบางรัก   |         |        |         |       |       |
| กรุงเทพฯ 10500         |         |        |         |       |       |
+-----------------------+---------+--------+---------+-------+-------+
| บริษัท ซันเค่น-อีเอ็มซี จำกัด | รับเหม   | 40,0   | 100     | 10,00 | 48%   |
|                       | าก่อสร้าง | 00,000 |         | 0,000 |       |
| เลขที่ 140/66           |         |        |         |       |       |
| อาคารไอทีเอฟทาวเวอร์    |         |        |         |       |       |
|                       |         |        |         |       |       |
| ชั้น 28 ถนนสีลม          |         |        |         |       |       |
| แขวงสุริยวงค์            |         |        |         |       |       |
|                       |         |        |         |       |       |
| เขตบางรัก กรุงเทพฯ      |         |        |         |       |       |
| 10500                 |         |        |         |       |       |
+-----------------------+---------+--------+---------+-------+-------+

6.3 บุคคลอ้างอิงอื่นๆ

นายทะเบียนหลักทรัพย์

  - บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก แขวงคลองเตย
  เขตคลองเตย กรุงเทพฯ 10110

  โทรศัพท์ 02-229-2800 โทรสาร 02-654-5427 Call Center 02-229-2888

  Website : www.tsd.co.th

ผู้สอบบัญชี

  1. นายอภิชาติ สายะสิต ผู้สอบบัญชีรับอนุญาต เลขที่ 4229 หรือ

  2. นางสาววลีรัตน์ อัครศรีสวัสดิ์ ผู้สอบบัญชีรับอนุญาต เลขที่ 4411 หรือ

  3. นายสุนทร สาระขวัญ ผู้สอบบัญชีรับอนุญาต เลขที่ 4869

  บริษัท เบเคอร์ ทิลลี่ ออดิท แอนด์ แอ็ดไวเซอรี่ เซอร์วิสเซส (ประเทศไทย) จำกัด

  เลขที่ 175 สาธรซิตี้ทาวเวอร์ ชั้น 21/1 ถนนสาทรใต้ แขวงทุ่งมหาเมฆ เขตสาทร กรุงเทพฯ
  10120

  โทรศัพท์ 02-679-5400 โทรสาร 02-679-5008

  Website : www.bakertillythailand.com

ที่ปรึกษา

-   บริษัท ชินเดช แอนด์ แอสโซซิเอทส์ จำกัด

  เลขที่ 140/22 อาคารไอทีเอฟทาวเวอร์ ชั้น 12 ถนนสีลม แขวงสุริยวงศ์ เขตบางรัก
  กรุงเทพฯ 10500

  โทรศัพท์ 02-231-6083-7 โทรสาร 02-231-6491

-   บริษัท สุนทรเทพ แอนด์ พาร์ตเนอร์ส จำกัด

  เลขที่ 52/16 อาคารสีลมคอนโดมิเนียม ชั้น 6 ซอยศาลาแดง 2 ถนนสีลม เขตบางรัก
  กรุงเทพฯ 10500

  โทรศัพท์ 02-236-5906-8 โทรสาร 02-236-6909

  - บริษัท สำนักงานกฎหมายบรรจงแอนด์วิทยา จำกัด

  เลขที่ 33/35, 33/39-40 อาคารวอลล์สตรีททาวเวอร์ ชั้น 9 ถนนสุรวงศ์ แขวงสุริยวงศ์
  เขตบางรัก กรุงเทพฯ 10500

  โทรศัพท์ 02- 236-1950 โทรสาร 02- 236-3916

-   บริษัท สำนักกฎหมายอรุณแสง จำกัด

  เลขที่ 130 ซอยอินทราภรณ์ แขวงพลับพลา เขตวังทองหลาง กรุงเทพฯ 10310

  โทรศัพท์ 02-538-0230 โทรสาร 02-933-8339

-   สำนักงานทนายความ ศรีสำราญ

  เลขที่ 40/131 หมู่บ้านกฤติญา 3 หมู่ที่ 8 ตำบลบางพูด อำเภอปากเกร็ด นนทบุรี 11120

  โทรศัพท์ 081-939-5330 โทรสาร 02-938-7515-7